Siunnersuummut nassuiaatit

**Nassuiaatit nalinginnaasut**

**1. Aallaqqaasiut**

2022-mut aningaasanut inatsimmut atatillugu aalajangerneqarpoq kaffinut, tiinut timmiaatinullu nioqqutissanut akitsuut atorunnaarsinneqassasoq. Inatsisartut inatsisaat allanngortinneqanngippat, 1. januar 2023 aallarnerfigalugu atuutilersumik allannguutit taakkua atorunnaartussaapput.

**2. Siunnersuummi immikkoortut pingaarnerit**

Siunnersuutigineqarpoq kaffinut, tiinut timmiaatinullu nioqqutissanik eqqussuinermi akitsuutip atorunnaarsinneqarnera ataavartunngortinneqassasoq.

Ulluinnarni nioqqutissanut taamaattunut akitsuutinik atorunnaarsitsineq pingaartumik innuttaasunut isertitakitsunut atugassarititaasut oqinnerulersinnissaannik siunertaqarpoq.

**3. Pisortanut aningaasaqarnikkut allaffissornikkullu sunniutaasussat**

Siunnersuutip suliassaqarfimmi iluanaarutit xx mio. koruuninik annikillisissagai naliliisoqarpoq. Iluanaarutissat annikillinissaat taanna 2022-mut Aningaasanut inatsimmi aammalu 2023-mut aningaasanut inatsisissatut siunnersuummi ilanngunneqareerput.

Siunnersuut pisortanut taaneqartarialinnik allaffissornikkut sunniuteqarnissaa naatsorsuutigineqanngilaq.

**4. Inuussutissarsiortunut aningaasaqarnikkut allaffissornikkullu sunniutaasussat**

Siunnersuutip inuussutissarsiortunut taaneqartarialinnik aningaasaqarnikkut allaffissornikkullu sunniuteqarnissaa naatsorsuutigineqanngilaq.

**5. Avatangiisinut, pinngortitamut inuillu peqqissusaannut sunniutaasussat**

Siunnersuut avatangiisinut imaluunniit pinngortitamut sunniuteqassanngilaq. Siunnersuut aamma inuit peqqissusaannut tunngatillugu sunniuteqassanngilaq.

**6. Innuttaasunut sunniutaasussat**

Siunnersuut innuttaasut aningaasaqarnerannik annikinnerusumik iluaqusiissasoq naliliisoqarpoq.

**7. Sunniutaasussat annertuut allat**

Siunnersuut allanik sunniuteqassangatinneqanngilaq.

**8. Oqartussanut kattuffinnullu il.il. tusarniaaneq**

Siunnersuut piffissami xx xxxx - xx. xxx 2022 soqutigisaqartuni makkunani tusarniaassutigineqarpoq:

Avannaata Kommunia, Kommuneqarfik Sermersooq, Kommune Qeqertalik, Qeqqata Kommunia, Kommune Kujalleq, Nunatsinni Advokaatit, SIK, Sulisitsisut, AK, IMAK, NUSUKA, Naalakkersuisut Siulitaasuata Naalakkersuisoqarfia, Inuussutissarsiornermut Niuernermullu Naalakkersuisoqarfik, Nunanut Allanut Naalakkersuisoqarfik, Aasitassanut Inatsisillu Atuutsinneqarnerannut Naalakkersuisoqarfik, Aalisarnermut Piniarnermullu Naalakkersuisoqarfik, Isumaginninnermut, Suliffeqarnermut Nunamullu Namminermut Naalakkersuisoqarfik, Ilinniartitaanermut, Kultureqarnermut Timersornermut Ilageeqarnermullu Naalakkersuisoqarfik, Peqqinnissamut Naalakkersuisoqarfik, Nunalerinermut, Imminut Pilersornermut, Nukissiutinut Avatangiisinullu Naalakkersuisoqarfik, Ineqarnermut Attaveqaasersuutinullu Naalakkersuisoqarfik aamma Meeqqanut, Inuusuttunut Ilaqutariinnullu Naalakkersuisoqarfik.

Siunnersuut tamatuma saniatigut piffissami taaneqartumi tusarniaanermut nittartakkami pissarsiarineqarsinnaavoq.

Tusarniaanermut akissuteqaatini tiguneqartuni immikkoortut pingaarnerit ilanngussaq 1-imi matuma kingulianiittumi eqqartorneqarput oqaaseqarfigineqarlutillu.

**Aalajangersakkanut ataasiakkaanut nassuiaatit**

§ 1-imut

Nr. 1-imut

Siunnersuutigineqarpoq kaffinut, tiinut aamma timmiaatinut nioqqutissanik eqqussinermut akitsuut atorunnaarsinneqassasoq.

§ 2-mut

Siunnersuutigineqarpoq Inatsisartut inatsisaat ulloq 1. januar 2023 atuutilissasoq.